
INNLEDNING

Med hjemmel i pasientrettighetsloven og sosialtjenesteloven har alle med langvarige og sammensatte behov for tjenester en rett til å få utarbeidet en individuell plan. I forhold til helselovgivningen er denne retten hjemlet i egen forskrift om individuelle planer. 
Ny forskrift om individuell plan etter helselovgivningen og sosialtjenesteloven trådte i kraft 1. jan 2005. I ny forskrift er pasientbegrepet byttet ut med ”tjenestemottaker”. 

Det er også lagt fram forslag om en felles kommunal helse-og sosialtjenestelov (NOU 2004:18 Helhet og plan i helse- og sosialtjenestene). Her foreslås å benytte "samlet vedtak" som begrep for det tjenestetilbud som gis. Et slikt vedtak skal angi det samlede tjenestetilbudet som tjeneste-mottakeren får fra kommunen. Samlet vedtak er ikke bare en rettighet for tjenestemottaker når visse vilkår er oppfylt. Det er også ment som et viktig verktøy for å koordinere tjenestene og gi en helhetlig oversikt over de tilbudene som skal gis. Det foreslås derfor at tjenestemottaker som mottar flere tjenester alltid kan kreve et slikt samlet vedtak, uavhengig av om vilkårene for å kreve individuell plan er oppfylt. 
Individuelle planer er ment å bidra til at personer med langvarige og sammensatte behov for tjenester får et mer helhetlig, koordinert og individuelt tilpasset tjenestetilbud. Planen skal være et verktøy for å sikre at de ulike tjenestene samordnes og blir vurdert i en sammenheng. Andre planer, som for eksempel behandlingsplan, omsorgsplan eller opplæringsplan, skal samordnes og tilpasses den overordnede individuelle planen, slik at tjenestemottakeren og bistandsyteren har én plan å forholde seg til. Individuell plan skal også styrke tjenestemottakerens selvbestemmelse og innflytelse i prosessen, bidra til større trygghet og forutsigbarhet, samt sikre at tjenestene er utformet med utgangspunkt i den enkeltes behov. I tillegg til å gi tjenestemottaker en individuell rettighet, er individuell plan også et verktøy for samarbeid mellom ulike forvaltningsnivåer og mellom ulike etater og sektorer. Tjenestemottakers medvirkning i planleggingen står helt sentralt og individuell plan skal som hovedregel ikke utarbeides uten tjenestemottakers samtykke. Unntaket her gjelder personer som er under tvungent psykisk helsevern. 
SKUR har siden 2002 gjennomført to kvantitative og en kvalitativ undersøkelse av hvordan bestemmelsene om individuell plan etterleves. Det viser seg at kommunene hittil har begrenset erfaring med utarbeidelse av slike planer, slik at det er vanskelig å si noe sikkert om lovgivningen har bidratt til et bedre og mer koordinert tilbud til den enkelte. I boka ”Individuell plan. Et sesam sesam? (Normann et al., 2004) beskrives hvilke faktorer som er spesielt viktige å ivareta.  For mange er den viktigste del av ordningen at tjenestemottaker har rett til en personlig koordinator. Kvaliteten på arbeidet blir ofte avhengig av om denne relasjonen mellom tjeneste-mottaker og den utpekte ansvarsperson fungerer godt. Videre ser det også ut til at det offentlige får samordnet sine tjenestetilbud bedre. Det er enda alt for få kommuner som har klart å sette arbeidet med individuell plan i system, og det er enda alt for få tjenestemottakere som har fått utarbeidet plan til at det er mulig å trekke noen sikre konklusjoner om ordningen med individuell plan vil få den tilsiktede virkning.

Det er innenfor SKURs utviklingsprogram Samsynt og Framsynt etablert et eget nettverk som over en fireårsperiode skal ha til formål å utvikle et kvalitetssystem for kommunenes og helseforetakenes håndheving av lovgivers intensjoner med bestemmelsene om individuell plan.
Foreliggende handlingsplan har som siktemål å konkretisere dette arbeidet.
Det vises for øvrig til programbeskrivelsen for Samsynt og Framsynt og til det resymé som er laget for programarbeidet så langt. Disse dokumentene kan hentes fra www.skur.no.
1 SAMMENDRAG

	PROSJEKTNAVN
	UtviklingsNettverk; INDIVIDUELL PLAN - personlig koordinator

	BAKGRUNN
	· Gjeldende lovkrav om individuell plan (Jfr. neste side)

· Undersøkelser som viser at mange av landets kommuner ikke har oppfylt gjeldende lovkrav og at det er et stort behov for å skape felles holdninger og handlinger i kommunenes og helseforetakenes arbeid med individuell plan.

	HOVEDMÅL

DELMÅL
	Hovedmål: 
· Nettverket skal med utgangspunkt i et tydelig brukerperspektiv utvikle et sammenhengende kvalitetssystem for kommunenes og helseforetakenes håndtering av lovkrav og intensjoner knyttet til ordningen med individuell plan 
Delmål: 

· Nettverket skal i en første utredningsfase avdekke behov, og utvikle forslag til mål og kvalitetskriterier, for arbeidet med individuell plan og rollen som personlig koordinator  

· Nettverket skal utvikle arbeidsmetoder, prosedyrer og tiltak som kan imøtekomme de anbefalte mål og kvalitetskriterier, samt stå for en utprøving av disse

· Nettverket skal være en arena for læring om, og utvikling og bruk av nye arbeidsformer og verktøy i samarbeid på tvers av fag, sektorer og forvaltningsnivåer og om samarbeid mellom forvaltningen og brukergrupperinger
· Nettverket skal bedrive en aktiv utveksling og formidling av informasjon om prosesser og resultater, internt mellom deltakerne og ut mot offentligheten
· Nettverket skal sørge for at sentrale myndigheter og forskningsmiljøer blir gjort oppmerksom på utfordringer og behov som bør bli gjenstand for mer dyptgående og ressurskrevende undersøkelser og forskningsprosjekter

	PROSJEKTEIER
	Statens Kunnskaps- og Utviklingssenter for helhetlig rehabilitering (SKUR)

	PARTNERE
	Samarbeidsavtale er inngått med kommunene: 
Hamar, Malvik, Nedre Eiker, Nordkapp, Songdalen, Kongsvinger og Eidskog
Sykehuset Innlandet HF/div.Kongsvinger deltar i nettverket gjennom en felles prosjektgruppe med kommunene Kongsvinger og Eidskog 
For øvrig deltar: Høgskolen i Hedmark

	ORGANISERING
	Prosjektansvarlig: SKUR/direktør Torild Jakobsen

Prosjektleder: SKUR/Stig Fredriksson
Prosjektgruppe: Prosjektleder + utpekte kontaktpersoner blant deltakerorg. Referansegruppe: Egen Samrådsgruppe opprettet i okt 2004

	RAMMEVILKÅR
	Varighet:       Nov 2004 – des 2007
Kostnader:     1 485 000 kr for hele prosjektperioden
Finansiering: SKUR ved særskilt FoU-bevilgning fra Sosial-og helsedirektoratet

	FASER
	I.    Utredningsfase; Nov 2004 - 
II.   Produksjonsfase; Mai – des 2005
III.  Utprøvingsfase; Jan- april 2006
IV. Oppfølgings-og evalueringsfase; Mai 2006 – sept 2007
Sluttrapportering; Okt- des 2007


2 Lovverk

Forskrift om individuelle planer etter helselovgivningen som trådte i kraft 1.juli 2001 ga pasienter med behov for langvarige og koordinerte helsetjenester rett til å få utarbeidet individuell plan. Fra 1. jan 2005 trådte ny felles forskrift i kraft om individuell plan etter helselovgivningen og sosialtjenesteloven. Der hjemles i § 4 følgende rettigheter
§ 4. Tjenestemottakerens rettigheter 
Tjenestemottaker med behov for langvarige og koordinerte helse- og/eller sosialtjenester, har rett til å få utarbeidet individuell plan. Tjenestemottakeren har rett til å delta i arbeidet med sin individuelle plan, og det skal legges til rette for dette. Pårørende skal trekkes inn i arbeidet i den utstrekning tjenestemottakeren og pårørende ønsker det. 

Retten til individuell plan ble også hjemlet i Pasientrettighetsloven fra 1. juli 2001.

§ 2-5. Rett til individuell plan 

Pasient som har behov for langvarige og koordinerte helsetjenester, har rett til å få utarbeidet individuell plan i samsvar med bestemmelsene i kommunehelsetjenesteloven, spesialisthelsetjenesteloven og lov om etablering og gjennomføring av psykisk helsevern. 

Siden 1.jan 2004 er retten til individuell plan hjemlet i Sosialtjenesteloven.

§ 4-3a. Rett til individuell plan 

Den som har behov for langvarige og koordinerte tjenester, har rett til å få utarbeidet individuell plan. Planen skal utformes i samarbeid med brukeren, jf. § 8-4. Sosialtjenesten i kommunen skal samarbeide med andre tjenesteytere om planen for å bidra til et helhetlig tilbud for den det gjelder. Departementet kan i forskrift gi nærmere bestemmelser om hvem rettigheten gjelder for, og om planens innhold. 
For pasienter under psykisk helsevern gjelder retten til individuell plan uavhengig av behov for langvarige og koordinerte tjenester. Kommunens helsetjeneste og spesialisthelsetjenesten har plikt til å sørge for at individuell plan blir utarbeidet for tjenestemottakere som oppfyller rettighetskravene.  Dette blir uttrykt slik: 
§ 6-2a. Individuell plan (Kommunehelsetjenesteloven)
Kommunehelsetjenesten skal utarbeide en individuell plan for pasienter med behov for langvarige og koordinerte tilbud. Kommunehelsetjenesten skal samarbeide med andre tjenesteytere om planen for å bidra til et helhetlig tilbud for pasientene. Departementet kan i forskrift gi nærmere bestemmelser om hvilke pasientgrupper plikten omfatter, og om planens innhold. 

§ 2-5. Individuell plan (Spesialisthelsetjenesteloven)
Helseforetaket skal utarbeide en individuell plan for pasienter med behov for langvarige og koordinerte tilbud. Helseforetaket skal samarbeide med andre tjenesteytere om planen for å bidra til et helhetlig tilbud for pasientene. Departementet kan i forskrift gi nærmere bestemmelser om hvilke pasientgrupper plikten omfatter, og om planens innhold.

§ 4-1. Individuell plan (Psykisk helsevernloven) 

Når en pasient er under psykisk helsevern, skal institusjonen utarbeide en individuell plan for vernet. Ved frivillig psykisk helsevern skal ikke planen utarbeides uten vedkommendes samtykke. Dersom en person er under tvungent psykisk helsevern, skal det søkes å oppnå et samarbeid med vedkommende om planleggingen. Den individuelle planen skal kartlegge behovet for psykisk helsevern, angi hva som er målet med vernet samt hva slags psykiatriske tjenester som er aktuelle og omfanget av disse. Den individuelle planen skal beskrive gjennomføringen av vernet og det nødvendige samarbeidet med andre helse- og sosialtjenester. Det skal foretas nødvendige revisjoner av planen. De tjenester som er nevnt ovenfor plikter å medvirke til planleggingen. Dersom det ikke er utarbeidet en individuell plan innen rimelig tid, kan Helsetilsynet i fylket pålegge institusjonen å utarbeide en slik plan. Kongen kan gi nærmere forskrifter om utarbeidelse og revisjon av individuelle planer som nevnt i paragrafen her. 
Helsetilsynet i fylket er klageinstans dersom det innen rimelig tid ikke er utarbeidet en individuell plan etter helselovgivningen (jf. pasientrettighetsloven § 7-2). Det er ikke tilsvarende klagerett etter Sosialtjenesteloven. Dersom en tjenestemottaker mener at vedkommende bør få utarbeidet en slik plan, kan det tas opp med tilsynsmyndigheten. Det er fylkesmannen som fører tilsyn med tjenester etter Sosialtjenesteloven kapittel 4.
3 MÅL
3.1 Hovedmål

Nettverket skal med utgangspunkt i et tydelig brukerperspektiv utvikle et sammenhengende kvalitetssystem for kommunenes og helseforetakenes håndtering av lovkrav og intensjoner knyttet til ordningen med individuell plan. 
3.2 Delmål

· Nettverket skal i en første utredningsfase avdekke behov, og utvikle forslag til mål og kvalitetskriterier, for arbeidet med individuell plan og oppgaven/funksjonen som personlig koordinator  
· Nettverket skal utvikle arbeidsmetoder, prosedyrer og tiltak som kan imøtekomme de anbefalte mål og kvalitetskriterier, samt sørge for en utprøving av disse
· Nettverket skal være en arena for læring om, og utvikling og bruk av nye arbeidsformer og verktøy i samarbeid på tvers av fag, sektorer og forvaltningsnivåer og om samarbeid mellom forvaltningen og brukergrupperinger
· Nettverket skal bedrive en aktiv utveksling og formidling av informasjon om prosesser og resultater, internt mellom deltakerne i nettverket og ut mot en offentlighet
· Nettverket skal sørge for at sentrale myndigheter og forskningsmiljøer blir gjort oppmerksom på utfordringer og behov som burde bli gjenstand for mer dyptgående og ressurskrevende undersøkelser og forskningsprosjekter
4 ORGANISERING

4.1 Ledelse
Prosjektet inngår som en del av SKURs fireårige utviklingsprogram Samsynt og Framsynt.
 

SKURs direktør er prosjektansvarlig og daglig ledelse utøves av prosjektleder. 
4.2 Referanse-/samrådsgruppe
Det er etablert en egen samrådsgruppe på et overordnet nasjonalt nivå mellom programledelsen, og representanter fra SAFO, FFO, KS og Sosial-og helsedirektoratet. Gruppen vil fra møte i juni 2005 bli utvidet med representanter for de regionale helseforetak og eventuelt fylkesmennene. Det vil avholdes fire møter pr. år i samrådsgruppen.
4.3 Prosjektgruppe

Det er fra april 2005 opprettet en egen prosjektgruppe bestående av prosjektleder og en kontaktperson fra hver av de deltakende kommuner/helseforetak.

5 FRAMDRIFTSPLAN

Framdriftplanen gir en grov oversikt over hvilke hovedaktiviteter som vil utspille seg i løpet av den fireårige prosjektperioden.

	Prosjektår
	2004
	2005
	2006
	2007

	Hovedaktiviteter 
	1
	2
	3
	4
	1
	2
	3
	4
	1
	2
	3
	4
	1
	2
	3
	4

	Detaljplanlegging av programkonsept og nettverksoppbygging
	x
	
	
	
	
	
	
	
	
	
	
	
	
	
	
	

	Tilmelding og utvelgelse av kommuner/deltakere i nettverket
	
	x
	x
	
	
	
	
	
	
	
	
	
	
	
	
	

	Avvikling av 1. Nettverksamling (Gardermoen 6.-8.des)
	
	
	
	x
	
	
	
	
	
	
	
	
	
	
	
	

	Etablering av eget nettsted/formidle nettverkinformasjon m.v.
	
	
	
	
	x
	
	
	
	
	
	
	
	
	
	
	

	Utarbeidelse av ”Handlingsplan for Nettverket”
	
	
	
	
	x
	
	
	
	
	
	
	
	
	
	
	

	Utarbeidelse av prosjektplan i kommuner/helseforetak 
	
	
	
	
	x
	
	
	
	
	
	
	
	
	
	
	

	Planlegging av neste verkstedsamling - oppgaveprioritering
	
	
	
	
	x
	x
	
	
	
	
	
	
	
	
	
	

	Avklaring av ressurser til følgevaluering/avtale med evaluator
	
	
	
	
	x
	x
	
	
	
	
	
	
	
	
	
	

	Avvikling av 2. verksted-/nettverksamling
	
	
	
	
	
	x
	
	
	
	
	
	
	
	
	
	

	Innspill til Nasjonal handlingsplan
	
	
	
	
	
	x
	
	
	
	
	
	
	
	
	
	

	Planlegging av neste /nettverksamling 
	
	
	
	
	
	
	x
	x
	
	
	
	
	
	
	
	

	Avvikling av 3. verksted-/nettverksamling 
	
	
	
	
	
	
	
	x
	
	
	
	
	
	
	
	

	Prosjektrapport I; Kvalitetskriterier, standarder og sjekklister
	
	
	
	
	
	
	
	
	x
	
	
	
	
	
	
	

	Planlegging av neste verksted-/nettverksamling
	
	
	
	
	
	
	
	
	x
	x
	
	
	
	
	
	

	Avvikling av 1. felles nettverksamling 
	
	
	
	
	
	
	
	
	
	x
	
	
	
	
	
	

	Prosjektrapport II; Handlings-/tiltaksplan for IP-arbeid 
	
	
	
	
	
	
	
	
	
	
	x
	
	
	
	
	

	Planlegging av neste verksted-/nettverksamling
	
	
	
	
	
	
	
	
	
	
	x
	x
	
	
	
	

	Avvikling av 4.verksted-/nettverksamling 
	
	
	
	
	
	
	
	
	
	
	
	x
	
	
	
	

	Prosjektrapport III; Kvalitetssystem; Individuell plan-praksis
	
	
	
	
	
	
	
	
	
	
	
	
	x
	
	
	

	Planlegging av neste verksted-/nettverksamling
	
	
	
	
	
	
	
	
	
	
	
	
	x
	x
	
	

	Avvikling av 5. verksted-/nettverksamling
	
	
	
	
	
	
	
	
	
	
	
	
	
	x
	
	

	Sluttrapport og felles sluttseminar om FORMIDLING
	
	
	
	
	
	
	
	
	
	
	
	
	
	
	x
	x


6 RAMMEVILKÅR

6.1 Nettverket
Prosjektet omfatter et nettverk bestående av 7 kommuner, ett helseforetak og en høgskole. Fem av kommunene deltar med en gruppe på fem personer. Disse gruppene er tverrsektorielt sammensatt og har brukerrepresentasjon. Kommunene Kongsvinger og Eidskog deltar sammen med Sykehuset Innlandet HF (divisjon Kongsvinger) med en felles prosjektgruppe på seks personer. Høgskolen i Hedmark deltar med 2 personer. Nettverket består totalt av ca. 35 personer (vedlegg 1). SKUR dekker kostnader til reise og opphold for deltakelse på samlinger og andre møtekostnader. Målsettingen er å avholde to fysiske samlinger pr. år og der imellom telefonmøter og elektronisk kommunikasjon. 
6.2 Personell

SKUR har tilsatt prosjektleder i full stilling for å lede hele utviklingsprogrammet Samsynt og Framsynt.  Prosjektmedarbeidere frigjøres fra de samarbeidende kommuner og helseforetak. Det er inngått en særskilt samarbeidsavtale mellom SKUR og kommunene. Avtalen regulerer detaljer vedrørende forpliktelser og rettigheter (vedlegg 2). Det kjøpes inn ekstern faglig bistand til gjennomføring av nettverksamlinger og til følgeevaluering. 

6.3 Kostnader 

De kostnader som knytter seg spesifikt til drift av nettverket dreier seg i første rekke om utgiftsdekning til deltakerne i forbindelse med de fysiske samlinger. Dernest til kostnader for avvikling av andre møteformer, til kjøp av tjenester for avvikling av nettverksamlinger, til evaluering samt til produksjon og spredning av dokumentasjon. 
Tabell: Stipulerte prosjektkostnader 

	POST
	2004
	2005
	2006
	2007
	SUM

	Utgiftsdekning nettverksamlinger
	110 000
	160 000
	160 000
	160 000
	590 000

	Andre møtekostnader
	15 000
	50 000
	50 000
	50 000
	165 000

	Dokumentproduksjon-/distribusjon
	5 000
	60 000
	60 000
	60 000
	185 000

	Ekstern bistand; Samlinger/evaluering
	45 000
	150 000
	150 000
	200 000
	545 000

	Sum kostnader pr. år
	175 000
	420 000
	420 000
	470 000
	1  485 000


7 DOKUMENTASJON OG RAPPORTERING

Det utarbeides til hver nettverksamling et programhefte som dokumenterer hva samlingen skal brukes til. Hver samling evalueres. Resultat fra evalueringer og annen dokumentasjon fra samlingene legges ut på prosjektets nettside. De deltakende kommuner er pålagt et ansvar for å dokumentere egen prosess i form av en logg-/arbeidsbok eller lignende. Det utarbeides skriftlige rapporter fra prosjektets tre hovedfaser. Sluttrapport lages i form av en veileder med eksempelsamling.
8 FØLGEEVALUERING

Firma Rehab-Nor/v Øivind Lorentsen og Alf Reiar Berge er engasjert av SKUR til å ivareta følgeevaluering. Følgeevalueringen reguleres av en egen avtale. Følgeevalueringen skal bidra til en fortløpende vurdering av nettverkets evne til å nå de oppsatte delmål og ved det også å gi bidrag til endringer og forbedringer i nettverkets og deltakerorganisasjonenes funksjon.

